CELEX: 62021TN0313
Language: et
Date: 2021-06-03 00:00:00
Title: Kohtuasi T-313/21: 3. juunil 2021 esitatud hagi – SAS Cargo Group jt versus komisjon

19.7.2021   
            
            
               ET
            
            
               Euroopa Liidu Teataja
            
            
               C 289/49
            
         
      3. juunil 2021 esitatud hagi – SAS Cargo Group jt versus komisjon
      (Kohtuasi T-313/21)
      (2021/C 289/66)
      Kohtumenetluse keel: inglise
      
         Pooled
      
      
         Hagejad: SAS Cargo Group A/S (Kastrup, Taani), Scandinavian Airlines System Denmark-Norway-Sweden (Stockholm, Rootsi), SAS AB (Stockholm) (esindajad: advokaadid B. Creve, M. Kofmann, J. Killick ja G. Forwood)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  mõista Euroopa Liidult, keda esindab Euroopa Komisjon, hagejate kasuks välja:
                  
                              (a)
                           
                           
                              hüvitis summas 14 438 793,21 eurot kahju eest, mida põhjustas komisjoni poolt korrektse viivise maksmata jätmine tagasimakstud trahvilt ajavahemiku eest 15. veebruar 2011 kuni 8. märts 2016, ELTL artikli 266 esimese lõigu alusel, kooskõlas 16. detsembri 2015. aasta kohtuotsusega SAS Cargo Group A/S jt vs. komisjon (T-56/11), või selle asemel ajavahemiku eest ja intressimääraga, mida Üldkohus peab asjakohaseks;
                           
                        
                              (b)
                           
                           
                              viivis punktis a viidatud hüvitiselt, intressimääraga, mida Euroopa Keskpank kohaldab oma põhiliste refinantseerimistehingute suhtes, millele lisandub 3,5 protsendipunkti, ajavahemiku eest 8. märts 2016 kuni summa täieliku tasumiseni, lihtintressiga kuni 4. veebruarini 2021 ja liitintressiga alates 5. veebruarist 2021, või selle asemel maksta viivist punktis a viidatud hüvitiselt ajavahemiku eest, intressimääraga ja vastavalt arvutusmeetodile (liht- või liitintress), mida Üldkohus peab asjakohaseks.
                           
                        
            
                  —
               
               
                  Tühistada Euroopa Komisjoni 25. märtsi 2021. aasta otsus jätta rahuldamata hagejate taotlus lepinguvälise kahju hüvitamiseks.
               
            
                  —
               
               
                  Mõista komisjonilt lisaks tema enda kohtukuludele välja ka hagejate kohtukulud.
               
            
         Väited ja peamised argumendid
      
      Oma kahju hüvitamise hagi põhjenduseks esitavad hagejad ainsa väite, et komisjon jättis hagejatele maksmata ettenähtud viivisesumma, pärast seda, tühistati komisjoni 9. novembri 2010. aasta otsus C(2010) 7694 final ELTL artikli 101, EMP lepingu artikli 53 ning Euroopa Ühenduse ja Šveitsi Konföderatsiooni vahelise õhutranspordi alase kokkulepe artikli 8 kohaldamise menetluse kohta (juhtum A.39258 – Airfreight).
      Hagi põhjenduseks esitavad hagejad kaks väidet.
      
                  —
               
               
                  Esimene väide, et vaidlustatud otsus rikub õigusnormi, kuna tehti järeldus, et hagejate ELTL artikli 340 alusel esitatud lepinguvälise kahju hüvitamise taotlus oli aegunud põhikirja artikli 46 alusel.
               
            
                  —
               
               
                  Teine väide, et vaidlustatud otsus rikub õigusnormi, kuna selles tugineti komisjoni määruse nr 2342/2002 artikli 85a lõikele 2, et jätta rahuldamata hagejate hüvitise talotlus, olukorras kus (i) määrus nr 2342/2002 ei olnud ajaliselt kohaldatav, ja (ii) vastavus määruse nr 1268/2012 artiklile 90 (ja mutatis mutandis komisjoni määruse nr 2342/2002 artikli 85a lõikele 2) ei vabasta komisjoni kohustusest maksta viivist kooskõlas ELTL arikli 266 esimesele lõigule.